**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**99/2023. (IV.27.) Kt. számú**

**határozata**

**a Tiva-Szolg Nonprofit Kft. közszolgáltatási szerződésének módosításáról**

(mely egyben az 5/2023. (IV. 27.) számú alapítói határozatnak minősül)

Tiszavasvári Város Önkormányzata Képviselő-testületea „*A TIVA-Szolg Nonprofit Kft.**közszolgáltatási szerződésének és Alapító Okiratának módosításáról*„szóló előterjesztéssel kapcsolatban az alábbi döntést hozza:

I. **Elfogadja a Tiszavasvári Város Önkormányzata**, valamint a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (Cg. 15-09-063127, székhely: 4440 Tiszavasvári, Báthori u. 6. sz.,) mint 100 %-ban önkormányzati tulajdonú gazdálkodó szervezet **között 2021. december 1. napján létrejött közszolgáltatási szerződés módosítását,** jelen határozat **1. melléklete szerinti -** a módosításokkal egységes szerkezetbe foglalt **- tartalommal.**

**Határidő:** azonnal **Felelős:** Szőke Zoltán polgármester

II. Felhatalmazza a polgármestert határozat mellékletét képező szerződés aláírására.

**Határidő:** azonnal **Felelős:** Szőke Zoltán polgármester

III. Felkéri a polgármestert, hogy a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét jelen döntésről tájékoztassa. A 2013. évi V. tv. (Ptk.) 3:109 § (4) bekezdés alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal **Felelős:** Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző *1.* *melléklet „A Tiva-Szolg Nonprofit Kft. közszolgáltatási szerződésének módosításáról” szóló 99/2023. (IV.27.) Kt. határozathoz***

**KÖZSZOLGÁLTATÁSI SZERZŐDÉS**

Mely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15 képviseli: Szőke Zoltán polgármester) - a továbbiakban: **Önkormányzat -**,

másrészről **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** mint az önkormányzat 100 %-os tulajdonában lévő gazdasági társaság (Cg. 15-09-063127, székhely: 4440 Tiszavasvári, Báthori u. 6. sz., képviseli: Dr. Groncsák Andrea ügyvezető) - továbbiakban: **Tiva-Szolg Nonprofit Kft. -**

* továbbiakban együtt: Felek -

között, az alulírott napon és helyen az alábbi feltételekkel, Tiszavasvári Város Önkormányzata Képviselő-testületének „*A Tiva-Szolg Nonprofit Kft. közszolgáltatási szerződés módosításáról”*szóló **99/2023. (IV.27.) Kt. határozata** (mely az 5/2023. (IV.27.) számú alapítói határozatnak minősül) alapján a követezők szerint:

**Előzmények:**

I. Felek *„A Tiva-Szolg Nonprofit Kft. működésének működési támogatás formájában biztosítása”*című **274/2017. (XI.30.) Kt. számú határozat alapján**, 2017. december 3. napjától hatályos közszolgáltatási szerződést kötöttek a Tiva-Szolg Nonprofit Kft. működésének biztosítására. A közszolgáltatási szerződés több alkalommal módosításra került.

II. **2019. június 13. napjával *a*** *Tiszavasvári Egészségügyi Nonprofit Szolgáltató Kft. és a Tiszavasvári Város Közétkeztetési Nonprofit Kft.* **megszűntek, és egyesülés útján beolvadtak** a Tiszavasvári Településszolgáltatási és Vagyonkezelő Nonprofit Kft. gazdasági társaságba, így **2019. június 13. napjától a két beolvadó Kft. feladatai a Tiva-Szolg Kft. feladatai lettek.** Ennek megfelelően **a közszolgáltatási szerződést aktualizálására**, módosítására került sor, és „*A Tiva-Szolg Nonprofit Kft. közszolgáltatási szerződés módosításáról”*szóló **221/2019. (VI.26.) Kt. számú határozattal egységes szerkezetben került elfogadásra. A szerződés 2019. június 13. napjától 2021. december 2. napjáig tartó határozott időtartamra jött létre.** Ezt követően – az 59/2020. (II.27.) Kt. számú határozattal, a 11/2020. (XII.17.) PM határozattal, a 48/2021. (II.25.) PM határozattal, a 109/2021. (IV.29.) PM határozattal, valamint a 161/2021. (06.14.) PM határozattal, és a 68/2021. (IX.30.) Kt. határozattal - elfogadott szerződésmódosítások egységes szerkezetben kerültek elfogadásra.

III. A Képviselő-testület a **113/2021. (XI.29.) Kt. számú határozatával** egységes szerkezetben elfogadta a **2021. december 1. napjától 2024. december 2. napjáig** tartó határozott időre szóló közszolgáltatási szerződést, melyet **42/2022. (II.24.) Kt. számú határozatával**, a **247/2022. (IX.29.) Kt. számú határozatával,** valamint a29/2023. (II.14.) Kt. számú határozatával egységes szerkezetben elfogadva **módosított.**

**I. A szerződés tárgya:**

**A Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** Tiszavasvári Város Önkormányzata 100 %-os tulajdonában áll.

A közbeszerzésekről szóló 2015. évi CXLIII. törvény 9. § h) pontja alapján a törvényt nem kell alkalmazni az 5. § (1) bekezdésében meghatározott ajánlatkérő szervezet (5. § (1) bekezdés c) pontja: önkormányzat) olyan jogi személlyel kötött szerződésére, amely felett az ajánlatkérő a saját szervezeti egységei felettihez hasonló kontrollt gyakorol, döntő befolyással rendelkezik annak stratégiai céljai meghatározásában és működésével kapcsolatos jelentős döntéseinek meghozatalában, valamint amelyben közvetlen magántőke-részesedés nincsen, és amely éves nettó árbevételének több mint 80%-a a kontrollt gyakorló ajánlatkérővel vagy az ajánlatkérő által e pont szerint kontrollált más jogi személlyel kötött vagy kötendő szerződések teljesítéséből származik. A fent hivatkozott jogszabályi rendelkezéseknek megfelel a szerződő felek jelen megállapodása.

A Magyarország helyi önkormányzatairól szóló 2011. évi CLXXXIX. törvény 13. § (1) bekezdésében foglaltak alapján **az önkormányzat**, a jelen szerződés **IV.** pontjában részletezett **alábbi önkormányzati közfeladatok** **ellátására a Tiva-Szolg Nonprofit Kft-t jelöli ki:**

**1. Közfoglalkoztatással összefüggő feladatellátás**;

**2. Zöldterület fenntartás a város területén az önkormányzat tulajdonában lévő területeken és közterületeken;**

**3. Városüzemeltetési feladatok, ezen belül köztisztasági feladatok, és közterületen elhagyott hulladék begyűjtése és elszállítása;**

**4. Közutak, hidak karbantartása;**

**5. Iskola-egészségügyi tevékenység;**

**6. Védőnői ellátás**

**7. Étkeztetés**

**8. Városi Piac üzemeltetése**

**9. Ifjúsági tábor üzemeltetése**

**10. Önkormányzati fenntartású költségvetési szervek karbantartási feladatainak ellátása a költségvetési szervek által benyújtott éves karbantartási terv és a költségvetési szervekkel kötött együttműködési megállapodásban foglaltak szerinti igénybejelentések figyelembe vételével.**

**11. Sportlétesítmények üzemeltetése**

**II. A szerződés időtartama:**

**Jelen szerződés a felek általi aláírás napjától 2024. december 2. napjáig** tartó **határozott időre szól.**

**III. A szerződés célja:**

A szerződésben vállalt kötelezettségek **célja az önkormányzat – jelen szerződés I. és IV. pontjában foglalt - közfeladatainak magas színvonalú ellátása, az önkormányzat érdekeinek**, valamint a **szakmai követelményeknek, jogszabályi előírásoknak megfelelően**, mely feladatokat a Tiva-Szolg Nonprofit Kft. **folyamatosan és teljes körűen köteles végezni.**

**IV. A TIVA-Szolg Nonprofit Kft. feladat-ellátási kötelezettsége:**

**IV.1. Közfoglalkoztatással összefüggő feladat-ellátási kötelezettségek különösen:**

V.1.1. A közfoglalkoztatás összefüggő feladatellátás **kiterjed az egyébként az önkormányzat által a helyi közfoglalkoztatási kötelezettség keretében** biztosítandó **valamennyi közfoglalkoztatási programra és közfoglalkoztatásra épülő mintaprogramra, hosszú távú közmunkaprogramra. Valamennyi programelem az éves közmunkaprogramokban foglalt tartalom szerint valósul meg.**

IV.1.2. A Tiva-Szolg Nonprofit Kft. **évente legkésőbb november 30. napjáig javaslatot kér** az önkormányzattól, önkormányzati intézményektől a **következő évi közfoglalkoztatási programok megtervezéséhez.**

**IV.1.3. Az aktuális változásokról, lehetőségekről folyamatosan tájékoztatja** az önkormányzatot.

**IV.1.4.** A **Szabolcs-Szatmár-Bereg Megyei Kormányhivatal Tiszavasvári Járási Hivatal Foglalkoztatási Osztálya** által **megjelölt időpontig** elkészíti a tárgyévi **közfoglalkoztatási programok tervezetét,** melynek tartalmáról haladéktalanul tájékoztatja az önkormányzatot. Gondoskodik a közfoglalkoztatási programok határidőben történő benyújtásáról.

Az **év közben jelentkező közmunkaerő igény benyújtása esetén** az önkormányzatot **haladéktalanul tájékoztatja. A közfoglalkoztatásra épülő mintaprogramok keretében az éves közmunkaprogram hosszabbításának lehetősége esetén a szükséges intézkedéseket, jognyilatkozatokat megteszi, önkormányzatot haladéktalanul tájékoztatja.** A tájékoztatás kiterjed a programok bemutatására, a programokon belül megvalósítani kívánt feladatok egyes tevékenységek paramétereinek konkretizálására, részletes kifejtésére, a foglalkoztatottak létszámára, dologi igényre, igényelt támogatás mértékére.

**IV.1.5. Biztosítja** az átadott közfeladatok **hatékony, szakszerű végrehajtásának szervezeti és személyi feltételeit, betartva az ésszerűen takarékos gazdálkodás követelményét**.

IV.1.6. Köteles minden elvárhatót megtenni a **közfoglalkoztatásban részt vevők munkaügyi ügyintézése akadálymentes biztosítása, a határidők betartása**, valamint a **közfoglalkoztatottak által végzett munkafolyamatok akadálymentes, terveknek, Szabolcs-Szatmár-Megyei Kormányhivatal Tiszavasvári Járási Hivatal Foglalkoztatási Osztállyal kötött hatósági szerződésnek megfelelő lebonyolítása érdekében.**

IV.1.7. Feladata továbbá: **Közfoglalkoztatási terv elkészítése, hatósági szerződések megkötése,** a **közfoglalkoztatottak kiválasztása** - együttműködve a polgármesteri hivatallal, önkormányzattal, önkormányzati intézményekkel, és a munkaügyi központtal -, **kiértesítése, felvétele, munkáltatói jogkör gyakorlása, munkaügyi ügyintézése,** munkaügyi iratok elkészítése (alkalmazási, megszüntető irat, szabadság megállapítása stb.), **közmunka** **irányítása és adminisztrációja, a támogatás igénylése, elszámolása, munkabérek kifizetése, hatósági szerződésben foglaltak megvalósítása**. A közmunkaprogram szükség szerinti **dologi eszközállományának beszerzése, nyilvántartása, raktározása, őrzése, elszámolása.** **Munkafolyamatok irányítása, ellenőrzése**.

IV.1.8. A Tiva-Szolg Nonprofit Kft. a közfoglalkoztatottak által gondoskodik **a közfoglalkoztatási munkatervben, közfoglalkoztatási munkaerő igény kérelmekben szereplő feladatok ellátásának teljesítéséről**. A közfoglalkoztatottak által ellátandó munkafeladatok többek között: a városi parkok folyamatos gondozása, a közterületek folyamatos tisztántartása, takarítása, csatornatisztítás, belvízvédelmi munkálatokban közreműködés, kommunális feladatok ellátása, mezőgazdasági munkavégzés. **Ezen funkciókat a Tiva-Szolg Nonprofit Kft. saját dolgozóival, ill. a közfoglalkoztatottak által látja el.**

IV.1.9. A **mintaprogram támogatás kedvezményezettje a Tiva-Szolg Nonprofit Kft.**

IV.1.10. Gondoskodik a közmunkaprogram **szükség szerinti dologi eszközállományának szabályszerű beszerzéséről. Köteles a jelen szerződésben vállalt kötelezettség teljesítéséhez szükséges, önkormányzat által használatába adott, feladat-ellátáshoz beszerzett, ill. hatósági szerződések mellékleteiben – a közmunkaprogramok kapcsán – tulajdonába került eszközök üzemeltetését, karbantartását, fenntartását, rekonstrukcióját és fejlesztését biztosítani.**

**IV.1.11. Köteles a feladatellátáshoz kapcsolódó jogszabályok, hatósági és szakmai előírások megismerésére és maradéktalan alkalmazására, köteles megfelelni a rá vonatkozó jogszabályoknak.**

**IV.1.12. Gondoskodik a feladatellátás keretében szükséges hatósági engedélyek beszerzéséről, ahhoz szükséges tervek megrendeléséről.**

IV.1.13. Gondoskodik a közfoglalkoztatással, a közfoglalkoztatási projekttel(tekkel)/programmal(mokkal) **kapcsolatos havi elszámolások, pénzügyi, szakmai beszámolók a támogatást nyújtó által (hatósági szerződésben) megjelölt határidőben történő elkésztéséről.**

IV.1.14. A közfoglalkoztatottak által gondoskodik **a közfoglalkoztatási munkatervben, közfoglalkoztatási munkaerő igény kérelmekben szereplő feladatok ellátásának teljesítéséről** az azokban megjelölt, előírt módon és feltételek szerint.

**IV.2. Zöldterület fenntartás a város területén az önkormányzat tulajdonában lévő, közterületi ingatlanokon (A közterületi kezelésben lévő közparkok, közterek, lakótelepi zöldfelületek növényzetének, berendezési eszközeinek fenntartása, a terület tisztán tartása.** A zöldterületek, és az azokhoz kapcsolódó építmények kialakításához és fenntartásához kapcsolódó feladatok):

IV.2.1. **Közterületen, önkormányzati tulajdonú ingatlanokon**, parkfenntartási feladatok ellátása keretében a **parkokban, zöldterület felújítása, füvesítése, fák-, cserjék ültetése, cserjék metszése, sövénynyírás, szükséges öntözési munkálatok elvégzése, zöldhulladék elszállítás**. Önkormányzati tulajdonban lévő ingatlanokon, parkokban, **tereken téli üzemeltetési időszakban a hó eltakarítási munkálatok elvégzése, síkosság menetesítés**. Terek, parkok **tisztán tartása.**

IV.2.2. **Virágágyások** egy- és kétnyári virágok **ültetése.**

IV.2.3. Utcai sorfák, parki fák, cserjék, önkormányzati tulajdonú ingatlanon lévő fák, cserjék **növényvédelmi munkáinak elvégzése, kártevő-mentesítés.**

IV.2.4. **Csapadék elvezető csatornák, nyílt árkok, szivárgók, belvíz elvezetők** tisztítása, kaszálása, fű nyírása, parlagfű-mentesítés, zöldhulladék elszállítás.

IV.2.5. **Utcai sorfa, fák fenntartása:** balesetveszély fák gallyazása, kivágása, pótlása.

IV.2.6. **Játszóterek építése, fenntartása, átalakítása,** **karbantartása és időszakos ellenőrzése.**

IV.2.7. **Játszótéri berendezések karbantartása**.

IV.2.8. **Városi közparkok, közterek, lakótelepi zöldfelületekre kihelyezett szemétgyűjtő szelencék** ürítése, szemét összegyűjtése.

IV.2.9. **Szökőkút üzemeltetés**, karbantartás.

IV.2.10. **Köztéri szobrok** lemosása, tisztántartása.

**IV.3. Városüzemeltetési feladatok, ezen belül köztisztasági feladatok:**

IV.3.1. Városi takarítás, az önkormányzati tulajdonban lévő **utak, járdák, parkolók, buszmegállók tisztántartása.**

IV.3.2. Közterületen, önkormányzati tulajdonú ingatlanon tartandó **ünnepi rendezvények előtti és utáni takarítás.**

IV.3.3. Közterületen, önkormányzati tulajdonú ingatlanokon **illegális szemétlerakatok felszámolása**.

IV.3.4. **Illemhely üzemeltetés.**

IV.3.5. Nemzeti ünnepeken **zászlózás, kihelyezés, visszaszedés. Utcai és köztéri fénydekoráció, épületdekoráció, díszkivilágítás, köztéri díszek kihelyezésében, leszerelésében közreműködés.**

IV.3.6**.** Figyelemfelkeltő, veszélyre felhívó táblák kihelyezése, cseréje, pótlása.

IV.3.7. **Városi köztéri szemétgyűjtő szelencék** ürítése, szemét összegyűjtése. (kivéve III.2.8. pont).

**IV.4. Közutak, hidak karbantartása:**

IV.4.1. Önkormányzati tulajdonban lévő **utak, járdák, parkolók, buszmegállók hó eltakarítási munkálatai elvégzése, téli síkosság-mentesítés.**

IV.4.2. **Közúti jelzőtáblák kihelyezése, cseréje, pótlása.**

IV.4.3. Önkormányzati **utak karbantartási munkálatainak elvégzése, padka karbantartása, padkázás**.

IV.4.4. **Földutak karbantartása.**

**IV.5. Közétkeztetéssel kapcsolatos feladatellátás különösen:**

IV.5.1. Étkeztetés – intézményi gyermekétkeztetés biztosítása

**IV.6. Egészségügyi feladatellátás körében ellátandó feladatok különösen:**

IV.6.1. Egészségügyi alapellátások: A jogszabályban meghatározott – alábbi – kötelezően működtetett és önként vállalt egészségügyi szolgáltatási feladatokat szervezi és látja el:

IV.6.1.1. Vérvételi hely

IV.6.1.3. Védőnői szolgálat

IV.6.1.4. Iskola egészségügy

IV.6.1.5. Egészségügyi ellátás egyéb feladatai: egyéb egészségügyi ellátás

**IV. 7. Városi Piac és ifjúsági tábor üzemeltetése**

**IV. 8. Önkormányzati fenntartású költségvetési szervek karbantartási feladatainak ellátása**

**IV.8.1 A Tiva-Szolg. Nonprofit Kft. az önkormányzat fenntartásában lévő költségvetési szervek által benyújtott éves karbantartási terv és az együttműködési megállapodásban foglaltak szerinti igénybejelentések figyelembe vételével biztosítja –** elsősorban saját állományában lévő karbantartókkal - **az intézmények által használt ingatlan és ingó vagyontárgyak karbantartása, állagának megóvása körébe tartozó feladatok ellátását, különösen:**

* **az intézmény által a feladatellátáshoz használt eszközök karbantartása;**
* **falak tisztasági festése, meszelése;**
* **nyílászárók festése;**
* **általános karbantartási munkák;**
* **kültéri játékok karbantartása, évenkénti festése;**
* **kerítés karbantartása (fakerítés, faburkolatok festése 3 évente);**
* **fa felépítmények karbantartása, festése 2 évente;**
* **homokozók évenkénti homokcseréje;**
* **az ingatlanon keletkező váratlan események elhárítása, szükség esetén szakmai segítség bevonása;**
* **intézményen belüli és az intézményhez tartozó zöld felületek karbantartása.**

**A felmerülő karbantartási munkák ellátása a Tiva-Szolg. Nonprofit Kft. által meghatározott ütemterv, és az egyes intézmények közötti együttműködési megállapodásban rögzített feltételek szerint történik.**

**IV.8.2. A Tiva-Szolg Kft. feladatellátása nem terjed ki az alábbiakra:**

* Mindazon munkálatok elvégzése, amelynek elvégzésére külön szerződése van az intézménynek, vagy a fenntartónak melyről köteles tájékoztatni a Tiva-Szolg. Nonprofit Kft-t.

Ezek közül különösen:

* felvonó üzemeltetése, javítása, karbantartása
* klíma javítása, karbantartása - napelem, napkollektor javítása, karbantartása
* tűzvédelmi és vagyonvédelmi rendszerek javítása, karbantartása
* informatikai, telekommunikációs eszközök karbantartása javítása
* tűzoltó készülékek időszakos karbantartása
* kazán(ok) időszakos karbantartása
* Intézményben található, **közfeladat ellátást közvetlenül szolgáló tárgyi eszközök cseréjére, pótlása.**

**IV.9.1 Sportlétesítmények/ingatlanok üzemeltetése**

Az üzemeltetés magában foglalja különösen a sportlétesítmények sportolásra alkalmas állapotának biztosítását, Sportcsarnok, Sportpálya, Teniszpálya hasznosítására, reklámfelületek bérbeadására irányuló tevékenység, rendszeres karbantartási, takarítási feladatok ellátása.

**IV.9.2. A sportlétesítmények üzemeltetése az alábbi ingatlanok tekintetében áll fenn:**

Városi Sportcsarnok, Salakpálya 4440 Tiszavasvári, Petőfi utca 1-3.

Városi Sporttelep 4440 Tiszavasvári, Fehértói utca 2/b (2438 hrsz.) az ugyan ezen helyrajzi számon található 40 m2 nagyságú önkormányzati bérlakás kivételével

Teniszpálya és streetball pálya 4440 Tiszavasvári, 2287/12. hrsz.

Teniszpálya 4440 Tiszavasvári, Wesselényi utca 1. sz.

Műfüves focipálya 4440 Tiszavasvári, Vágóhíd utca 0358/172 hrsz.

**V. A felek jogai és kötelezettségei különösen:**

V.1. A **Tiva-Szolg Nonprofit Kft.** a tervezésnél és az általa jelen szerződésben meghatározott tevékenysége ellátása során kezelt eszközök üzemeltetésénél elsődlegesen hatékonysági, gazdasági, takarékossági szempontok figyelembevételére köteles eljárni, de ez nem fenyegetheti a feladatként ellátott kötelezettségek teljesítését.

V.2. A **Tiva-Szolg Nonprofit Kft.** az **Önkormányzattal** együttműködve a feladatellátással érintett tevékenység megkezdése előtt a működéshez szükséges engedélyeket beszerzi, a működés szakmai feltételrendszerét biztosítja.

V.3. A vagyontárgyak biztosítása a **Tiva-Szolg Kft.** feladata.

V.4.A **Tiva-Szolg Nonprofit Kft.**  feladata a hatályos jogszabályoknak, előírásoknak megfelelő munkavédelmi, tűzvédelmi, balesetvédelmi szabályzatok kidolgozása, ezek betartása és betartatása, illetve azok aktualizálása.

V.5. A **Tiva-Szolg Nonprofit Kft.** kötelezettséget vállal arra, hogy a jelen szerződés IV. pontjában foglalt feladatokat az **Önkormányzat** érdekeinek, a helyi közszolgáltatás szakmai követelményeinek megfelelően, a lehető legnagyobb gondossággal folyamatosan és teljes körűen végzi. E kötelezettsége elmulasztásából eredő a **Tiva-Szolg Nonprofit Kft.** érdekkörében felmerülő kárért teljes felelősséggel tartozik.

V.6.2. A **Tiva-Szolg Nonprofit Kft.** köteles az **önkormányzat eseti kérésére** a szerződéssel érintett feladat-ellátási tevékenységéről **írásos, számadatokkal alátámasztott tájékoztatót készíteni.**

V.6.3. Az **önkormányzat jogosult** – illetve jogszabályban meghatározott esetekben köteles – a Szolgáltató szerződésben vállalt kötelezettségei teljesítését **saját maga, vagy szakértő bevonásával bármikor ellenőrizni.**

V.6.4. A **Tiva-Szolg Nonprofit Kft. köteles** az önkormányzat meghatalmazott képviselőivel **együttműködni, számukra minden az ellenőrzés elvégzéséhez szükséges támogatást megadni**, így különösen a számviteli nyilvántartásba betekintést engedni, valamint a szerződésben vállalt tevékenységvégzésre, illetve egyébként a gazdálkodására vonatkozó minden rendelkezésre álló adatot és információt megadni.

V.7. A **Tiva-Szolg Nonprofit Kft.** köteles azonnal írásban jelenteni az **Önkormányzatnak**, ha

* 60 napon túli elismert tartozás állomány keletkezik,
* ellene csőd, vagy felszámolási eljárás indul, illetve ha végelszámolási eljárás megindításáról határoz,
* az esedékes köztartozását nem tudja határidőre kifizetni,
* az általa használt önkormányzati ingatlanvagyonban 10 %-nál nagyobb mértékű csökkenésről szerez tudomást, vagy
* a feladat ellátás folyamatossága bármilyen okból kifolyólag veszélybe kerül.

V.8. A Tiva-Szolg Nonprofit Kft. **legkésőbb tárgyévet követő év május 15-ig köteles beszámolni a jelen szerződés alapján végzett feladatellátásról,** az **éves teljesítésről**, a feladatellátás **bevételeiről, kiadásairól**, melyeket elkülönítetten köteles nyilvántartani. **A Tiva-Szolg. Nonprofit Kft éves beszámolója a közfoglalkoztatási programok** tekintetében kiterjed a programok bemutatására, a programokon belül megvalósítani kívánt feladatok egyes tevékenységek paramétereinek konkretizálására, részletes kifejtésére, a foglalkoztatottak létszámára, dologi igényre, igényelt támogatás mértékére, a végrehajtás eredményeire.

V.9. A szerződésben foglalt **feladatellátással kapcsolatos minden szerződést, számlát, bizonylatot és más okiratot 8 évig megőriz**, s lehetővé teszi, hogy azokba betekinthessen.

**VI. A Tiva-Szolg Nonprofit Kft. működéséhez nyújtott működési támogatás:**

VI.1. Az Önkormányzat a **Tiva-Szolg Nonprofit Kft. jelen szerződés IV.2.-IV.4. és IV. 6. pontjaiban meghatározott feladatellátásához a** **működési kiadások fedezetére** **mindösszesen 136.000.000 forint**, azaz egyszáz-harminchatmillió forint **működési támogatást biztosít, az alábbiak szerint:**

**A működési támogatás összege – jelen szerződés IV.2.-IV.4. és IV.6. pontjaiban meghatározott feladatellátáshoz:**

**2023. január 1. napjától – 2023. december 31. napjáig: 90.000.000 – Ft,** azaz kilencvenmillió forint.

**Fenti összeg a Kft. működésének 2022. december 1. napjától 2023. november 30. napjáig folytatott tevékenységét támogatja.**

**VI.1.1. A működési támogatási összeg megosztása:**

* **közfoglalkoztatással összefüggő feladatellátás**: ***37.000.000 Ft***
* **zöldterület fenntartás a város területén az önkormányzat**

**tulajdonában lévő területeken és közterületeken: 19*.400.000 Ft***

* **Városüzemeltetési feladatok, ezen belül köztisztasági feladatok: *14.500.000 Ft***
* **Közutak, hidak karbantartása: *5.100.000 Ft***

**VI.2.** Az Önkormányzat a **Tiva-Szolg Nonprofit Kft. részére - jelen szerződés IV.6. pontjában meghatározott - *egészségügyi feladatellátásához* a** **működési kiadások fedezetére 14.000.000 azaz tizennégymillió forint működési támogatást biztosít, az alábbiak szerint:**

**Az átadott feladathoz tartozó teljesítmény volumen a Tiva-Szolg Nonprofit Kft. –t illeti meg a szerződés hatálya alatt. Az átadott egészségügyi feladathoz kapcsolódó finanszírozási jogosultságot 2019. június 13. fordulónapra figyelemmel az engedélyező hatósággal egyeztetett időponttal a Tiva-Szolg Nonprofit Kft. szerezte meg, így az általa lejelentett és elszámolható teljesítmények után járó díjat a NEAK a jogutód egészségügyi szolgáltatóra vonatkozó szabályok szerint a Tiva-Szolg Nonprofit Kft. részére utalványozza.**

**Az Önkormányzat a közszolgáltatási szerződés hatálya alatti időszakra nézve – a 2019. június 13. fordulónapra figyelemmel az engedélyező hatósággal egyeztetett időponttal - hozzájárul ahhoz, hogy a jelen szerződés szerinti egészségügyi feladatok ellátására nyújtott NEAK finanszírozási összeg közvetlenül a Tiva-Szolg Nonprofit Kft. bankszámláján kerüljön jóváírásra.**

**VI.3.** Az Önkormányzat a **Tiva-Szolg Nonprofit Kft. részére -** jelen szerződés IV.8. pontjában meghatározott **- *önkormányzati fenntartású költségvetési szervek karbantartási feladatainak ellátásához* a** **működési kiadások fedezetére 28.000.000 Ft.** azaz huszonnyolcmillióforint **működési támogatást biztosít.** A működési támogatás az egyes kormányzati funkciók között az alábbi megosztás szerint kerül könyvelésre:

VI.3.1. Önkormányzatok és önkormányzati hivatalok jogalkotó és általános igazgatási tevékenysége (Áig.) 3.397.162 Ft.

VI.3.2. Sportlétesítmények, edzőtáborok működtetése, fejlesztése (Köt.) 6.613.222 Ft.

VI.3.3. Közművelődés – közösségi és társadalmi részvétel fejlesztése (Köt.) 2.263.891 Ft.

VI.3.4. Óvodai nevelés, ellátás működtetési feladatai (Köt.) 2.726.521 Ft.

VI.3.5. Fogyatékossággal élők tartós bentlakásos ellátása (Önv.) 4.226.616 Ft.

VI.3.6. Időskorúak tartós bentlakásos ellátása (Önv.) 6.799.828 Ft.

VI.3.7. Demens betegek tartós bentlakásos ellátása (Önv.) 1.470.944 Ft.

VI.3.8. Gyermekek bölcsődében és mini bölcsődében történő ellátása (Köt.) 501.816 Ft.

**VI.4.** Az Önkormányzat a **Tiva-Szolg Nonprofit Kft. részére -** jelen szerződés IV.9.1. és IV.9.2. pontjaiban meghatározott **– *sportlétesítmények üzemeltetése* *feladat ellátásához* a** **működési kiadások fedezetére 18.000.000 Ft.** azaz tizennyolcmillióforint **működési támogatást biztosít.**

**VI.5. Jelen szerződésben meghatározott feladatok Önkormányzat által történő finanszírozásának közös szabályai:**

**VI.5.1. Tiszavasvári Város Önkormányzata tárgyévi költségvetési rendelete hatályba lépéséig a tárgyévet megelőző év december 1. napjától felmerülő költségeket az átmeneti gazdálkodás alapján finanszírozza.**

Az **Önkormányzat az éves költségvetésben szerepelteti**, illetve meghatározza **a Tiva-Szolg Nonprofit Kft. feladatainak ellátásához szükséges működési támogatást.** A működési támogatás **tárgyévi tényleges összegét az önkormányzat költségvetési rendelete tartalmazza. Amennyiben a tárgyévi költségvetés ettől eltérő összegű támogatást tartalmaz, akkor annak figyelembe vételével jelen szerződést módosítani kell.**

VI.5.2. A **működési támogatást utólag a tárgyhónapot követő 6. napjáig, havonta egyenlő részletekben** utalja át az **Önkormányzat** a **Tiva-Szolg Nonprofit Kft.** alábbi pénzforgalmi számlaszámára: 68700016-10131501-00000000**.** **Amennyiben** a Tiva-Szolg Nonprofit Kft. **feladatellátásához szükséges,** úgy a költségvetésben szereplő összeg keretén belül, a **Tiva-Szolg Nonprofit Kft. indokolt írásbeli kérésére Önkormányzat gondoskodik a havi részleten felüli összeg utalásáról**.

VI.5.3. A **működési támogatás összege az általános forgalmi adóra is fedezetet biztosít.** A Tiva-Szolg Nonprofit Kft-nek a működési támogatást **tárgyévben kell felhasználnia, kivéve a munkabért és az ahhoz kapcsolódó közterheket,** a támogatás erre fordítandó részét a **tárgyévet követő év első hónap huszadik napjáig kell felhasználnia.** A **fel nem használt** támogatási összeget legkésőbb az éves beszámolóval egyidejűleg **köteles visszautalni** az Önkormányzat **11744144-15404761 számú pénzforgalmi számlájára**.

A Tiva-Szolg Nonprofit Kft. tudomásul veszi, hogy az önkormányzat a jelen szerződés megszegésével kapcsolatban a Tiva-Szolg Nonprofit Kft-vel szemben felmerülő igényeit, ezen szerződés alapján **azonnali beszedési megbízás útján érvényesíti.**

VI.5.4. Az Áht. 50/A §-ában foglaltak alapján a **Tiva-Szolg Nonprofit Kft. vállalja, hogy valamennyi fizetési számlájára vonatkozóan,** Tiszavasvári Város Önkormányzata javára szóló beszedési megbízás benyújtására vonatkozó **felhatalmazó nyilatkozatot ad a pénzügyi fedezethiány miatt nem teljesíthető fizetési megbízás esetére** a követelés legfeljebb **35 napra való sorba állítására vonatkozó rendelkezéssel együtt.**

VI.5.5. A szakmai és pénzügyi **beszámoló elmulasztása, illetve határidőn túli benyújtása esetén**, a Tiva-Szolg Nonprofit Kft. a támogatási összeget maradéktalanul visszautalja az Önkormányzat **11744144-15404761 számú pénzforgalmi számlájára.**

**VII. Közreműködő igénybevétele:**

VII.1. A Tiva-Szolg Nonprofit Kft. a feladat ellátása során **jogosult arra, hogy a közszolgáltatási kötelezettsége teljesítése érdekében egy vagy több közreműködőt vegyen igénybe**, különösen, ha ez által a közszolgáltatási kötelezettség teljesítésének hatékonysága, illetve minősége javul. A közreműködővel kötött szerződés **nem lehet ellentétes a jelen szerződésben foglaltakkal**.

Az általa igénybe vett közreműködők **tevékenységéért felelősséggel tartozik**. A közreműködők igénybevétele **nem növelheti a működési támogatás összegét.**

VII.2. A Tiva-Szolg Nonprofit Kft. **a közreműködőt a közbeszerzési törvény rendelkezéseinek megfelelően,** illetve a közbeszerzési értékhatár alatt **olyan eljárással köteles kiválasztani**, amely lehetővé teszi azon közreműködő kiválasztását, aki **a szolgáltatásokat a legkisebb költséggel képes nyújtani, megfelelő minőségben**. A Tiva-Szolg Nonprofit Kft. kijelenti, hogy **rendelkezik** **érvényes közbeszerzési szabályzattal**.

VII.3. A Tiva-Szolg Nonprofit Kft. a **közreműködő teljesítéséért úgy felel, mintha saját maga teljesített volna.**

**VIII. Ellenőrzés:**

VIII.1. A Tiva-Szolg Nonprofit Kft. köteles az **önkormányzat eseti kérésére** a szerződéssel érintett feladatellátásról **írásos, számadatokkal alátámasztott tájékoztatót készíteni.**

VIII.2. Az **önkormányzat jogosult** – illetve jogszabályban meghatározott esetekben köteles – a Tiva-Szolg Nonprofit Kft. szerződésben vállalt kötelezettségei teljesítését **bármikor ellenőrizni.**

VIII.3. A **Tiva-Szolg Nonprofit Kft. köteles** az önkormányzat meghatalmazott képviselőivel **együttműködni, számukra minden az ellenőrzés elvégzéséhez szükséges támogatást megadni**, így különösen a számviteli nyilvántartásba betekintést engedni, valamint a szerződésben vállalt tevékenységvégzésre, illetve egyébként a gazdálkodására vonatkozó minden rendelkezésre álló adatot és információt megadni.

**IX. Szerződés felmondása:**

IX.1. Felek megállapodnak abban, hogy jelen szerződést **rendes felmondással nem lehet felmondani.**

IX.2. Felek megállapodnak abban, hogy jelen szerződés **írásban, közös megegyezéssel** megszüntethető.

IX.3.1. A szerződés megszűntethető **3 hónapos rendkívüli felmondással**. Az **Önkormányzat** a szerződést rendkívüli felmondással az alábbi esetekben mondhatja fel:

a) a Tiva-Szolg Nonprofit Kft. a **jelen szerződésben meghatározott kötelezettségét súlyosan megsértette,** különösen, ha valamely közfeladatot az Önkormányzat ismételt írásbeli felhívása ellenére nem lát el megfelelően.

1. a Tiva-Szolg Nonprofit Kft. a tevékenységére vonatkozó **jogszabályokat vagy hatósági előírásokat súlyosan megsértette.**

**IX.3.2.** Az Önkormányzat a szerződést **azonnali hatállyal felmondhatja**, amennyibena Tiva Szolg Nonprofit Kft. ellen **jogerősen felszámolási eljárás indult**.

IX.3.3. A **Tiva-Szolg Nonprofit Kft. a szerződést 3 hónapos rendkívüli felmondással** abban az esetben mondhatja fel, ha az **Önkormányzat** a jelen szerződésben meghatározott közfeladatok ellátásához szükséges **működési támogatást nem tudja biztosítani** és ezzel lehetetlenné teszi a Tiva-Szolg Nonprofit Kft.ez irányú további működését.

**X. Egyebek:**

X.1. Felek megállapítják, hogy **a közfoglalkoztatással összefüggő feladatellátás tekintetében Tiszavasvári Város Önkormányzata és a Tiva-Szolg Nonprofit Kft. között jogutódlás áll fenn.**

**X.2 Felek megállapítják, hogy az alábbi feladatok, mint a jogelőd gazdasági társaságok (Tiszavasvári Egészségügyi Szolgáltató Nonprofit Közhasznú Kft. és a Tiszavasvári Város Közétkeztetési Nonprofit Kft.) feladatai – a Nyíregyházi Törvényszék Cégbíróság Cg.15-09-063127/131 számú végzése értelmében – jogutódlás következtében 2019. június 13. napjával a Tiva-Szolg Nonprofit Kft. jelen szerződésben rögzített feladatai lettek:**

**iskola-egészségügyi tevékenység, védőnői ellátás, étkeztetés, Ifjúsági tábor, Városi piac üzemeltetése.**

X.3. A jelen megállapodásban nem szabályozott kérdések tekintetében a Polgári Törvénykönyv rendelkezései az irányadók.

X.4.1. Jelen szerződés a felek általi aláírás napján lép hatályba.

X.4.2. Jelen szerződés hatálybalépésével egyidejűleg megszűnnek az 59/2020. (II.27.) Kt. számú, a 11/2020. (XII.17.) PM. számú, a 48/2021. (II.25.) PM. számú, valamint a 109/2021. PM. és 161/2021. (06.14.) PM. számú határozattal, és a 68/2021. (IX.30.) Kt. határozattal, valamint a 113/2021. (XI.29.) Kt. határozattal, a 42/2022. (II.24.) Kt. számú határozattal, a 247/2022. (IX.29.) Kt. számú határozattal, és a 29/2023. (II.14.) Kt. számú határozattal elfogadott és aláírt szerződések.

X.5. A felek a jelen szerződést, mint akaratukkal mindenben megegyezőt, jóváhagyólag írják alá.

Tiszavasvári, 2023. …………………..

………………………………… ……………………………

**Tiva-Szolg Nonprofit Kft. Tiszavasvári Város Önkormányzata**

**Dr. Groncsák Andrea Szőke Zoltán**

**ügyvezető polgármester**